cyanic-selkie/wikianc huggingface dataset:
Kuntaliitos
Kuntaliitokset Ruotsissa
Vuosien 1952 ja 1971 kuntauudistuksissa käytettiin inkorporering-sanan sijaan ilmaisua sammanläggning. Inkorporering-sanaa käytettäessä katsotaan, että olemassa oleva kunta laajentaa omaa aluettaan. Sammanläggning-sanaa käytettäessä katsotaan muodostettavan kokonaan uusi kunta, johon liitoksessa mukana olevat entiset kunnat sisältyvät. Larssonin mukaan ero on kuitenkin vähäinen, sillä kunnan hallinto sijoitettiin kuitenkin keskustaajamaan, mikä osoittaa sen mikä kunta liitettiin (inkorporering-mielessä) mihinkin kuntaan.
Kuntaliitokset Islannissa
Islannissa oli 229 kuntaa vuonna 1950, mikä oli kaikkien aikojen suurin lukumäärä. Ensimmäinen kuntaliitos toteutettiin 1953. Niitä tehtiin paljon 1990-luvulla – vuosien 1994 ja 1998 välillä, jolloin kuntien määrä laski 33 kunnalla. Vuonna 2010 tehdyn liitoksen jälkeen Islannissa on ollut 76 kuntaa.
Peliteoria
Nollasummapeli
Nollasummapelit ovat erikoistapaus vakiosumman peleistä, joissa pelaajat eivät voi valinnoillaan muuttaa pelissä tarkasteltavia resursseja. Nollasummapeleissä jaettavissa oleva kokonaishyöty summautuu aina nollaan riippumatta pelaajien valitsemista strategioista. Pelaajat voivat siis hyötyä vain muiden kustannuksella. Esimerkiksi monet klassiset lautapelit, kuten shakki ja go, ovat nollasummapelejä.
Samanaikaisuus tai peräkkäisyys
Samanaikaisissa peleissä pelaajat joko tekevät päätökset samanaikaisesti tai eivät tiedä toistensa valintoja. Peräkkäisessä tai dynaamisessa pelissä pelaajilla on jotain tietoa aikaisemmista valinnoista. Tiedon ei tarvitse olla täydellistä. Pelaajille voi olla tiedossa esimerkiksi vain pelin ensimmäiset valinnat mutta ei jälkimmäisiä. Samanaikaiset pelit kuvataan usein normaalimuodossa kun taas peräkkäiset ekstensiivisessä muodossa.
Täydellinen tai epätäydellinen informaatio
thumb|250px|right|Epätäydellisen informaation peli (katkoviiva kuvaa pelaajan 2 epävarmuutta)
Täydellisen informaation pelit ovat tärkeä osa peräkkäisiä pelejä. Pelissä on täydellinen informaatio, jos kaikki pelaajat tietävät kaikkien pelaajien aikaisemmat valinnat. Näin ollen vain peräkkäisissä peleissä voi olla täydellistä informaatiota, koska samanaikaisissa peleissä pelaajat eivät tiedä muiden valintoja. Suurimmassa osassa peliteoriassa tutkittavista peleistä on epätäydellinen informaatio, mutta on myös kiinnostavia täydellisen informaation pelejä kuten ultimatum-peli. Perinteiset lautapelit ovat myös täydellisen informaation pelejä.
Päättymätön peli
Taloustieteessä tarkasteltavat tai käytännön maailmassa havaittavat pelit päättyvät yleensä valintojen äärellisen määrän jälkeen. Teoreettisissa tutkimuksessa kuitenkin tarkastellaan myös pelejä, joissa on äärettömän paljon valintoja ja joissa pelaajien hyödyt selviävät vasta näiden valintojen jälkeen. Tällaisissa tapauksissa kiinnostuksen kohteena ei yleensä ole niinkään paras pelitapa vaan se, onko jollain pelaajalla voittostrategia.
Ruissalon Kansanpuisto
Uudella paikalla
Yleinen käytävä oli hyvin suosittu vapaa-ajanviettoalue, siellä oli tanssiaisia, laulutilaisuuksia ja ilotulituksia. Sinne pääsi maanteitse tai höyrylaivalla, johon vähävaraiset perheet saivat kaupungilta alennuslippuja. Juhannusjuhlat olivat hyvin suositut. Yleinen käytävä sai vuonna 1937 nimekseen Kansanpuisto. Sen käyttö väheni 1950- ja 1960-luvuilla, kun kesämökit yleistyivät.
Joosef I (Portugali)
Joosef I Uudistaja  (6. kesäkuuta 1714–24. helmikuuta 1777) oli Portugalin ja Algarven 25. kuningas. Hän syntyi Lissabonissa ja oli Juhana V:n kolmas lapsi.
Sven-Göran Eriksson
Sven-Göran "Svennis" Eriksson (s. 5. helmikuuta 1948) on ruotsalainen jalkapallovalmentaja, joka on taustaltaan metsäsuomalainen.
Ruissalon Kansanpuisto
Ravintola
Yleisen käytävän ravintolan hintoja moitittiin ensin kalliiksi ja teetä "kamalaksi". Tarjoiluihin oltiin kuitenkin ilmeisesti lopulta liiankin tyytyväisiä, koska toimintaa yritettiin rauhoittaa ja lopulta vuonna 1899 ravintola annettiin puolikunnallisen monopoliyhtiön hoitoon ja siitä tuli alkoholiton raittiusravintola. Ravintola pysyi alkoholittomana ainakin kieltolain säätämiseen 1919 asti.
Joosef I (Portugali)
Joosef I meni 19. tammikuuta 1729 naimisiin Espanjan Mariana Victorian kanssa. Pari sai neljä tytärtä. Joosef seurasi isäänsä Portugalin kuninkaana vuonna 1750.
Sven-Göran Eriksson
Hän on valmentanut aiemmin urallaan useita Euroopan huippuseuroja sekä Englannin, Meksikon ja Norsunluurannikon maajoukkueita
Ruissalon Kansanpuisto
Ravintola
Vuodesta 1922 alkaen ravintolaa vuokrasi Turun Työväenyhdistys. Alueelle rakennettiin myös kesäteatteri- ja ravintolarakennus ja hiekkaranta pukuhuoneineen.
Joosef I (Portugali)
Kuningas Joosef I:n hallituskaudella huomattavaa valtaa käytti hänen sisäministerinsä markiisi de Pombal. Hallituskaudella sattui Lissabonin pitkälti tuhonnut suuri maanjäristys vuonna 1755. Pombal tarttui tarmolla jälleenrakennustöihin, ja toteutti samalla yhteiskunnallisia uudistuksia.
Sven-Göran Eriksson
Ura
Torsbyssä, Värmlannissa syntyneellä Erikssonilla on taustallaan vaatimaton pelaajaura alasarjoissa, joka päättyi loukkaantumiseen 1975. Tällöin Eriksson aloitti valmentajana Degerfors IF:ssä, jonka nosti kolmannesta divisioonasta ensimmäiseen kolmessa vuodessa. Menestys Degerforsissa sai suurempien seurojen mielenkiinnon heräämään, ja vuonna 1979 Eriksson liittyi IFK Göteborgiin. Hän voitti ensimmäisellä kaudellaan Ruotsin mestaruuden. Vuonna 1982 Eriksson valmensi Göteborgin triplaan: liigan, cupin ja UEFA Cupin voittoon (Göteborg löi UEFA Cupin loppuottelussa Hamburger SV:n yhteismaalein 4–0).
Ruissalon Kansanpuisto
Ravintola
Vuonna 2004 Turun Sosialidemokraattinen Kunnallisjärjestö ry osti kaupungilta ravintolarakennuksen, tanssilavan ja pukuhuoneet, rakennusten ympärillä oleva noin 8500 neliön tontti on kaupungilta vuokralla. Yhdistys perusti vuonna 2005 rakennusten omistusta varten säätiön, Ruissalon Kansanpuiston säätiön. Vanhassa ravintolarakennuksessa toimii muun muassa kahvila ja sen yläkertaa vuokrataan juhlatilaisuuksiin. 1920-luvulla kesäteatteriksi rakennettu rakennus on kokenut muodonmuutoksia ja toimii vuokrattavana juhlatilana.
Joosef I (Portugali)
Kuningas Joosef I:n hallituskaudella toteutettiin useita Portugalin yhteiskuntaa ja taloutta koskevia uudistuksia; ylhäisaatelin valtaa rajoitettiin, orjuus poistettiin ja talouselämää pyrittiin modernisoimaan standardisoinneilla ja infrastruktuuria parantamalla.
Sven-Göran Eriksson
Ura
IFK Göteborgin menestys Euroopassa johti pestiin portugalilaiseen SL Benficaan, joka voitti Erikssonin ensimmäisellä kaudella Portugalin mestaruuden ja selviytyi UEFA Cupin finaaliin. Seuraavan vuoden toisen mestaruuden jälkeen Eriksson siirtyi AS Romaan. Sieltä hän ei saanut aiemman kaltaista välitöntä menestystä, mutta AS Roma voitti kuitenkin Italian Cupin 1986.
Ruissalon Kansanpuisto
Hiekkaranta
Kansanpuiston rannan uimalaa kehitettiin 1800-luvun lopulta ja rantaan tehtiin uimalarakennuksia useaan otteeseen ainakin vuosien 1899–1907 välillä, suosionsa huipun uimahuoneet saavuttivat 1920- ja 1930-luvuilla.
Peliteoria
Peliteorian historia
Ensimmäinen tunnetun peliteoreettisen keskustelun kävi James Waldegrave vuonna 1713 kirjoittamassaan kirjeessä. Siinä Waldegrave esittää minmax-sekastrategiaratkaisun kahden pelaajan versioon le Her -korttipelistä. Varsinaisen yleisen peliteoreettisen analyysin esitti kuitenkin Augustin Cournot vuonna 1838 teoksessaan Recherches sur les principes mathématiques de la théorie des richesses. Cournot tarkasteli teoksessa duopolia ja esittää ratkaisun, joka on rajoitettu versio Nash-tasapainosta.
Sven-Göran Eriksson
Ura
Kahden palkinnottoman ACF Fiorentinan vuoden jälkeen Eriksson palasi Benficaan 1989, jossa hän johdatti joukkueen Euroopan Cupin finaaliin (häviten AC Milanille 1–0) ja Portugalin mestaruuteen 1991. Eriksson palasi Italiaan vuonna 1992, tällä kertaa UC Sampdoriaan, mutta voitti vain Italian cupin 1994.
Ruissalon Kansanpuisto
Hiekkaranta
Nykyään Ruissalon kansanpuiston ranta on menettänyt viehätystään uimarantana, koska se on kanadanhanhien ja valkoposkihanhien valloittama. Pikkusaarilla pesivät hanhet valloittavat hiekkarannan heinäkuun loppupuolella. Ne tarvitsevat ruuansulatuksensa ylläpitoon hiekkaa. Kaupunki on yrittänyt häätää lintuja hätistelemällä niitä ja järjestämällä niille korvaavia hiekkarantoja sieltä, missä ihmiset eivät liiku. Vuonna 2005 valkoposkihanhia, jotka ovat rauhoitettuja, oli Ruissalossa noin tuhat ja kanadanhanhia noin 150 kappaletta. Lintuja on yritetty häätää myös metsästämällä kanadanhanhia, toivoen metsästyksen myös pelottavan lintuja pois. Hanhipopulaation johdosta uimaranta on aika ajoin käyttökiellossa.
Peliteoria
Peliteorian historia
Peliteoriasta syntyi varsinaisesti oma alansa, kun John von Neumann julkaisi sarjan artikkeleita vuonna 1928. Vaikka ranskalainen matemaatikko Émile Borel (1871-1956) oli tehnyt aikaisempaa tutkimusta peleistä, voidaan matemaatikko von Neumannia pitää peliteorian keksijänä. Hänen merkittävin teoksensa on Oskar Morgensternin kanssa kirjoitettu The Theory of Games and Economic Behavior (1944). Kirja sisältää menetelmän optimaallisen ratkaisun löytämiseksi kahden pelaajan nollasummapeleissä.
Ruissalon Kansanpuisto
Ruisrock
Ruissalo tunnetaan myös siellä järjestettävästä Ruisrock-musiikkifestivaalista. Vuonna 1970 alkunsa saanut Ruisrock on järjestetty Kansanpuistossa vuodesta 1972 lähtien.
Peliteoria
Peliteorian historia
Ensimmäiset keskustelut vangin dilemmasta ilmaantuivat 1950, ja RAND:ssa tehtiin peliin liittyvä koe. Samoihin aikoihin John Nash kehitti optimaalisen strategian määritelmän monen pelaajan peleille. Aikaisemmin optimin määritelmää ei oltu määritelty, joten se nimettiin Nash-tasapainoksi. Tasapaino on riittävän yleinen ja se mahdollistaa sekä yhteistyön että kilpailullisten pelien analyysin.
Sven-Göran Eriksson
Ura
Eriksson sai lopulta suurta menestystä Italiassa liityttyään S.S. Lazioon 1997, joka voitti Italian cupin 1998 ja 2000, Cup-voittajien cupin (1999, viimeinen kyseinen turnaus), ja Serie A:n mestaruuden vuonna 2000, mikä oli vasta toinen Lazion saavuttama Italian mestaruus.
Peliteoria
Peliteorian historia
Peliteoria kehittyi 1950-luvulla kiivaasti. Tuolloin kehitettiin muun muassa ytimen määritelmä, pelien ekstensiivinen muoto ja toistetut pelit. Lisäksi peliteorian ensimmäiset sovellukset filosofiassa ja yhteiskuntatieteissä ilmaantuivat.
Reinhard Selten esitti vuonna 1965 alipelitäydellisen tasapainon käsitteen, joka täydensi Nash-tasapainoa. Bayesilaisen pelin ja complete information -käsitteen kehitti John Harsanyi vuonna 1967. Nash, Selten ja Harsanyi palkittiin Ruotsin keskuspankin taloustieteen Alfred Nobel -muistopalkinnolla vuonna 1994.
Sven-Göran Eriksson
Ura
Eriksson jätti Englannin jalkapallomaajoukkueen päävalmentajan tehtävät kesällä 2006 Englannin pudottua Saksan MM-kisoista. Erottamiseen vaikuttivat Erikssoniin Britanniassa liitetyt monet skandaalit naisjuttuineen ja "valešeikin", toimittaja Mazer Mahmoodin tekemä haastattelu. Eriksson voitti häntä vastaan nostamansa oikeusjutun vuonna 2017 ja Mahmood tuomittiin rahakorvauksiin.
Peliteoria
Peliteorian historia
Vuoden 2005 taloustieteen Alfred Nobel-muistopalkinnon saivat peliteoriaa tutkineet israelilainen Robert Aumann ja yhdysvaltalainen Thomas Shelling.
Sven-Göran Eriksson
Ura
Eriksson yhdistettiin Manchester Cityyn sen jälkeen kun seura oli siirtymässä Thaimaan entisen pääministerin Thaksin Shinawatran omistukseen. Hän solmi Cityn kanssa kolmivuotisen sopimuksen kesäkuussa 2007.
Joosef I (Portugali)
Joosefin kuoltua vuonna 1777 valtaistuimelle nousi hänen tyttärensä Maria I, joka karkotti Pombalin pääkaupungista. Hän perui monia Pombalin aloittamista uudistuksista.
Sven-Göran Eriksson
Ura
Eriksson sai Meksikossa paljon kritiikkiä osakseen maajoukkueen ailahtelevien otteiden vuoksi. Alueen MM2010-karsinnoissa Meksikolla oli lokakuussa mahdollisuus varmistaa jatkopaikkansa ottelussa Kanadaa vastaan, mutta vierailijat jäivät 2–2 tasapeliin. Vain hiukan aiemmin Jamaika oli yllättänyt Erikssonin miehistön. Eriksson sai potkut Meksikon peräsimestä huhtikuun alussa, kun joukkue oli hävinnyt Hondurasille 3–1.
Heinäkuussa 2009 Eriksson siirtyi Englannin kakkosliigassa pelaavan Notts Countyn urheilutoimenjohtajaksi.
Maaliskuussa 2010 Eriksson nimitettiin Norsunluurannikon jalkapallomaajoukkueen päävalmentajaksi. Eriksson johdatti Norsunluurannikon kesän 2010 jalkapallon MM-kisoihin huonosti menneen Afrikan mestaruusturnauksen jälkeen. Norsunluurannikko avasi kisansa tasapelillä Portugalia vastaan, mutta tappio Brasilialle pudotti joukkueen lopulta jatkosta. Edes voitto Pohjois-Koreasta ei enää pelastanut Norsuja. Putoamisesta huolimatta Eriksson piti Norsujen esiintymistä hyvänä. Eriksson ilmoitti putoamisen jälkeen myös jättävänsä maajoukkueen alustavan sopimuksen mukaisesti kisaurakan päätyttyä. Hän kuitenkin kävi turnauksen jälkeen neuvotteluja nelivuotisesta jatkosopimuksesta maan jalkapalloliiton kanssa, mutta ne päättyivät tuloksetta elokuun alussa. Suurimmat erimielisyydet koskivat palkkausta.
Lauantaina 2. lokakuuta 2010 Soccernet uutisoi, että Eriksson nimitetään maanantaina Englannin Mestaruussarjan hännille juuttuneen Leicester Cityn päävalmentajaksi. Hän allekirjoitti kaksivuotisen sopimuksen Leicesterin kanssa sunnuntaina. Pesti päättyi kuitenkin ennen aikojaan, kun seura purki Erikssonin sopimuksen jo lokakuun lopulla 2011. Erikssonin viimeiseksi otteluksi Leicesterin valmentajana jäi 0–3 kotitappio Millwallia vastaan. Mestaruussarjassa seura oli vasta sijalla 13.
Tammikuun puolivälissä 2013 Eriksson palasi pitkällisen spekuloinnin jälkeen Saksan 2. Bundesliigassa kuudentena majailleen TSV 1860 Münchenin päävalmentaja. Pari päivää ilmoituksen jälkeen uutisoitiin, että Svennis olisi lopulta kieltäytynyt TSV:n tarjouksesta. Tammikuun lopulla Svenniksestä tuli Al Nasrin tekninen johtaja. Valmennustehtäviin Eriksson palasi vajaan kahden vuoden tauon jälkeen kesäkuussa 2013, kun Kiinan Superliigassa pelaava Guangzhou R&F FC palkkasi hänet päävalmentajakseen.
Lokakuussa 2018 Erikssonista tuli Filippiinien maajoukkueen päävalmentaja puolen vuoden sopimuksella. Erikssonin johdolla Filippiinit lähti maan historian ensimmäiseen Aasian mestaruusturnaukseen. Filippiinien taival katkesi jo alkulohkoon, kun ensikertalaiset hävisivät Etelä-Korealle, Kiinalle ja Kirgisialle. Filippiien historian ensimmäisen ja turnauksen ainoan maalin teki Stephan Shröck Kirgisiaa vastaan. Eriksson jätti tehtävänsä turnauksen jälkeen tammikuussa 2019 ja jatkoi Filippiinien liiton palveluksessa konsulttina.
Kai Brunila
Kai Daniel Brunila (3. huhtikuuta 1919 Helsinki – 26. lokakuuta 2001 Espoo) oli suomalainen toimittaja ja ruotsin kielellä kirjoittanut kirjailija. Hän käytti nimimerkkiä Cab.
Kai Brunilan vanhemmat olivat arkkitehti Birger Brunila ja Olga Löfhjelm. Hän oli naimisissa 1943–1964 Gunhild Karlssonin (1923–1964) kanssa ja vuodesta 1965 May-Britt Lindroosin kanssa.
Kai Brunila pääsi ylioppilaaksi 1938 ja hän opiskeli 1938 City of London Collegessa. Sotavuosien jälkeen Brunila oli Hufvudstadsbladetin toimittajana 1945, Sport-Pressenin päätoimittajana 1945–1948, Hufvudstadsbladetin toimitussihteerinä 1949–1954 ja Nya Pressenin toimitussihteerinä 1954–1957. Hän oli myös Politiken-lehden Helsingin kirjeenvaihtajana 1948–1960 ja Stockholms-Tidningenin kirjeenvaihtajana 1953–1965.
Brunila toimi Kustannus oy Williamsin (entinen Kuvajulkaisut oy) toimitusjohtajana 1957–1975, Suomen PR-toimiston toimitusjohtajana 1962–1971 ja oy Maxi-Mainos Ab:n toimitusjohtajana 1969–1970. Hän oli vuodesta 1976 Nyky-lehdet oy:n johtokunnan puheenjohtajana. Brunila oli myös Englannin autoteollisuuden edustajana Suomessa 1960–1970.
Brunila oli Helsingin sanomalehtimiesyhdistyksen varapuheenjohtajana 1953–1958, Finlands svenska publicistförbundin hallituksen jäsenenä 1946–1970, Elokuva- ja viihdesäveltäjät ry:n varapuheenjohtajana 1967–1971 sekä Nordisk Revy Unionin presidenttinä 1970–1971.
Brunila teki 1959 musikaalin Onnenpotku yhdessä George de Godzinskyn ja Boris Grünsteinin kanssa. Hän teki myös 20 revyytä muiden kanssa sekä useita radio- ja tv-ohjelmia. Hän julkaisi 1986 muistelmansa nimellä Mina MaxiMemoarer.
Loikosara
Loikosara (Carex bicolor) on sarojen (Carex) sukuun kuuluva kasvilaji. Se on matalakasvuinen ja kasvaa löyhinä mättäinä. Sen varret ovat noin 20 cm pitkiä sekä aluksi pystyjä, mutta ajan myötä maanmyötäisemmiksi painuvia. Loikosaran lehdet ovat vaaleanvihreitä, kapeita, sileitä ja hentoja sekä myös vartta lyhyempiä. Loikosaralla on suikertava juurakko.
Loikosara on yhtäläistähkäinen saralaji, ja sen kukinnossa on kahdesta neljään pientä ja pyöreähköä tähkää. Yleisesti ottaen tähkät ovat puhtaasti emikukallisia, mutta ylimmässä tähkässä on tähkän tyvellä hedekukkia ja yläosassa emikukkia. Emikukat ovat kaksiluottisia. Tähkäsuomut ovat munanmuotoisia sekä yleisväritykseltään mustia ja niissä on vaaleanvihreä keskisuoni. Pullakot ovat pyöreitä ja vaaleita sekä suuodattomia. Tähkien tukilehdistä ylimmät ovat yleensä huomaamattoman kokoisia, mutta alimman tähkän tukilehti on tavallisesti koko tähkistön pituinen.
Lars Levi Laestadius keräsi lajin ensimmäistä kertaa vuonna 1821, ja lajin löytö julkaistiin seuraavana vuonna 1822. Muutamia Laestadiuksen 1821 keräämiä näytteitä on talletettuna Ruotsin luonnontieteellisen museon, Naturhistoriska riksmuseetin kokoelmiin.
Roger Pingeon
thumb|right|Roger Pingeon vuonna 2009 Roger Pingeon (28. elokuuta 1940 Hauteville-Lompnes – 19. maaliskuuta 2017 ) oli ranskalainen maantiepyöräilijä, jonka aktiivista kilpailu-uraa jatkui 1960-luvulta 1970-luvulle.
Pingeon voitti Ranskan ympäriajon vuonna 1967 ja Espanjan ympäriajon vuonna 1969. Ranskan ympäriajon voittajana hänen edeltäjänään oli Lucien Aimar ja seuraajanaan Jan Janssen sekä Espanjan ympäriajossa edeltäjänä Felice Gimondi ja seuraajana Luis Ocaña.
Pingeon kilpaili useissa Ranskan ympäriajoissa ja sijoittui vielä vuoden 1969 kokonaiskilpailussa toiseksi Eddy Merckxin jälkeen.
Tormod Skagestad
Tormod Skagestad (1920 Krødsherad, Norja – 1997 Alfaz del Pi, Espanja ) oli norjalainen kirjailija, dramaturgi ja teatterinjohtaja. Hän kirjoitti näytelmiä, runoja ja romaaneja.
Skagestad on haudattu Osloon.
Mauritania
Mauritanian islamilainen tasavalta eli Mauritania on noin neljän miljoonan asukkaan islamilainen valtio Länsi-Afrikassa. Sen rajanaapurit ovat Marokon hallitsema Länsi-Sahara, Algeria, Mali ja Senegal. Laaja, mutta harvaan asuttu maa ulottuu Atlantin rannikolta Saharan autiomaahan.
Historia
Nykyisen Mauritanian alueella asui ensimmäisinä soninkejen esi-isiä. Berberiheimot saapuivat alueelle 300-luvulta alkaen 700-luvulle, ja alkuperäisasukkaat joutuivat orjiksi tai pakenemaan pois maasta, erityisesti Senegaliin. Arabeja ja berbereitä tuli alueelle lisää. Vuoteen 1076 mennessä islamilaiset almoravidit olivat valloittaneet nykyisen Etelä-Mauritanian. Berberit hyökkäilivät arabeja vastaan 500 vuoden ajan. Berberien viimeinen kapinayritys oli Mauritanian 30-vuotinen sota, joka päättyi vuonna 1674 Beni Hassanin johtaman arabiheimon voittoon. Hänen sotilaidensa jälkeläisistä tuli Maurtitanian maurien ylintä yhteiskuntaluokkaa. Hassanin nimi näkyy maan yleisimmässä kielessä, hassaniyyassa. Kieli yhdistää yläluokan ”valkoisia maureja” ja heidän alistamiaan ”mustia maureja”, joiden esi-isissä on enemmän alueen alkuperäisasukkaita.
1800-luvun loppupuolella alueelle asettui ranskalaisia, jotka liittoutuivat maurien kanssa. Vuosina 1904–1960 Mauritania oli Ranskan siirtomaa.
Vuonna 1960 itsenäistynyt Mauritania teki Marokon kanssa vuonna 1976 sopimuksen, jolla se otti haltuunsa eteläisen kolmanneksen Länsi-Saharasta, mutta vetäytyi alueelta kolmen vuoden kuluttua Polisario-rintaman iskujen vuoksi. Alue siirtyi Marokolle. Sota johti maan ensimmäisen presidentin syrjäytykseen ja kaksikymmenvuotiseen sotilasvaltaan
Mauritaniassa on ollut useita vallankaappausyrityksiä 1980-luvulta alkaen. Eversti Maaouya Ould Sid'Ahmed Taya nousi valtaan vuonna 1984 syrjäyttäen sotilasvallankaappauksella presidentti Ould Haidallahin. Ould Taya oli vallassa lähes 20 vuotta. Tayan valtakaudelle tunnusomaisia ovat olleet monet kiistanalaiset vaalit ja erityisesti hallinnon etniset puhdistukset 1980-luvun lopulla ja 1990-luvun alussa. Myös muut etniset ongelmat ovat johtaneet tuhansien Mauritanian kansalaisten pakoon Senegaliin ja Maliin.
Ould Taya liittyi lännen liittolaiseksi ennen vuoden 1991 Persianlahden sotaa. Vuonna 1991 maan perustuslakia muutettiin sallimalla useampia puolueita, ja sen jälkeen järjestettiin vaaleja, joista Taya voitti kaikki. Vuonna 1999 Mauritania solmi diplomaattisuhteet Israeliin kolmantena arabimaana. Sisäpolitiikassa puolestaan pyrittiin hillitsemään islamilaista aktivismia.
Väliaikainen johto siirsi maan demokratiaan kansainvälisen yhteisön ja Euroopan unionin tuella. Järjestetyt demokraattiset parlamentti- ja presidentinvaalit 25. maaliskuuta 2007 sekä kansanäänestys perustuslaista huipentuivat Mauritanian historian ensimmäisen demokraattisesti valitun presidentin, Sidi Ould Cheikh Abdallahin, virkaanastumiseen maaliskuussa 2007.
6. elokuuta 2008 käynnistyi uusi sotilasvallankaappaus entisten sotilasjuntan jäsenten johdolla. Presidentti Sidi Ould Cheikh Abdallah ja pääministeri Yahya Ould Ahmed Waghf pidätettiin. Entinen presidentin henkivartiokaartin johtaja, kenraali Mohamed Ould Abdel Aziz, julistautui tämän jälkeen 11 sotilashenkilöstä koostuvan juntan (”asevoimien ja turvallisuusjoukkojen valtioneuvosto”) johtajaksi.
Vallankaappausta edelsi poliittinen kriisi, kun presidentti korvasi vaaleista lähtien toimineen pääministeri Zein Ould Zeidanen lähipiiriinsä kuuluvalla valtapuolueen johtajalla Yahya Ahmed el Waghefilla. Uuden pääministerin hallitusta alettiin pian arvostella pääasiassa siitä, että se sisälsi Tayan entisen diktatuurin jäseniä sekä ”maltillisia islamisteja”.
Presidentin puolueen PNDD:n (demokratian ja kehityksen kansanpuolue) toisinajattelijajäsenet uhkasivat hallitusta epäluottamuslauseella, ja pääministeri esitti hallituksensa eronpyynnön kuuden viikon kuluessa 3. heinäkuuta 2008. Presidentti palautti kuitenkin pääministerin tehtäviinsä 15. heinäkuuta 2008 ilman islamistijäseniä. Sotilaiden epäiltiin tukeneen parlamentin jäsenten kapinointia. Muutamia päiviä ennen vallankaappausta 25 parlamentin jäsentä ja 23 senaattoria ilmoitti eroavansa presidentin puolueesta PNDD:stä. Vallankaappausaamuna presidentti allekirjoitti asetuksen, jolla erotettiin tehtävistään armeijan, poliisin ja presidentin henkivartiokaartin johto.
Heinäkuussa 2009 vallankaappauksen johtaja Mohamed Ould Abdel Aziz valittiin vaaleilla maan presidentiksi. Kesällä 2014 presidentti Mohamed Ould Abdel Aziz valittiin uudelle viisivuotiskaudelle ylivoimaisella voitolla vaaleissa, joita keskeisimmät oppositiopuolueet  boikotoivat.
Heinäkuussa 2019 uudeksi presidentiksi nousi Mohamed Ould Ghazouani, joka oli voittanut presidentinvaalit kuukautta aiemmin. Hän oli edellisen presidentin itse valitsema ehdokas seuraajakseen ja Ghazouanin arveltiin tulevan jonkinlaiseksi keulakuvaksi edeltäjänsä jatkaessa todellisena vallankäyttäjänä, sillä perustuslaki esti saman presidentin valitsemisen kolmatta kertaa peräkkäin. Kuitenkin uusi presidentti Mohamed Ould Ghazouani voitti valtataistelun ja hänen kannattajansa saivat valta-aseman hallitsevassa UPR-puolueessa (Union pour la republique), joten poliittiseksi kilpailijaksi muuttunut entinen liittolainen, edellinen presidentti Mohamed Ould Aziz kärsi tappion. Hallitseva puolue on asemoinut itsensä lännen liittolaiseksi islamilaisia militantteja vastaan ja oppositio on kiistänyt maan vaalitulosten rehellisyyden.
Politiikka
Mauritania on semipresidentiaalinen tasavalta. Mauritaniassa on kaksikamarinen parlamentti. Senaatin 56 jäsentä valitaan kuudeksi vuodeksi kerrallaan kuntatason päälliköiden vaalilla siten, että kahden vuoden välein vaihtuu kolmannes senaattoreista. Kansalliskokouksen 95 jäsentä valitaan yleisillä vaaleilla viisivuotiskaudelle. Perustuslain mukaan myös presidentti valitaan viisivuotiskaudelle yleisillä vaaleilla.
Mauritanian 21 puolueesta 11 on järjestäytynyt kahteen ryhmään: enemmistöpuolueiden koalitioksi CPM ja opposition koalitioksi COD. Maltillinen islamistipuolue RNRD-TAWASSOUL ei kuulu kumpaankaan. Vuonna 2009 valitussa senaatissa CPM:llä on 45 paikkaa, CODilla seitsemän ja koalitioiden ulkopuolisella RNRD-TAWASSOULilla neljä. Vuonna 2006 valitussa kansalliskokouksessa CPM:llä on 63 paikkaa, CODilla 27 ja koalitioiden ulkopuolisilla RNRD-TAWASSOULilla neljä ja FP:llä yksi paikka.
Vapauksien kehitys
Freedom Housen vuoden 2022 raportin mukaan ensin valtaan sotilasvallankaappauksella noussut Mohamed Ould Abdel Aziz, joka voitti toisen kauden syvästi puutteellisissa 2014 vaaleissa, erosi rauhanomaisesti vuoden 2019 vaalien jälkeen. Vuonna 2018 pidettyt parlamenttivaalit olivat moniarvoisempia kuin aikaisemmat vaalit. Useat tiedotusvälineet toimivat, mutta toimittajia uhkaa pidätys arkaluonteisista aiheista raportoimisesta ja monet itsesensuroivat. Mustaihoiset mauritanialaiset, haratinit, naiset ja LGBT+-ihmiset kohtaavat syrjintää. Hallitus on ryhtynyt lisätoimiin pannakseen täytäntöön sellaisia lakeja, jotka käsittelevät institutionalisoidun orjuuden ja syrjinnän ongelmaa, mutta jatkavat orjuuden ja syrjinnän vastaisten aktivistien pidättämistä.
Maantiede
thumb|Mauritanian kartta thumb|Syyskuinen Mauritania satelliittikuvassa Suurin osa Mauritaniasta on Saharan autiomaata. Etelässä Senegalin rajalla virtaava Senegaljoki on maan ainoa makean veden lähde. Maalla on 754 kilometriä Atlantin rannikkoa.
Mauritania on enimmäkseen alavaa, mutta luoteisosan ylänkö (Adrarin hiekkakiviylänkö) kohoaa jopa 500 metrin korkeuteen. Eroosio on muovannut sinne yksittäisiä kukkuloita. Ylängön juurella on useita pieniä keitaita sekä suola-altaita. Maan korkein huippu on 915 metriä korkea Kediet ljill. Kaksi kolmasosaa Mauritaniasta kuuluu Saharan alueeseen (Pohjois-Mauritania), jolla ei yleensä kasva juuri mitään kasvillisuutta, mutta siellä täällä on keitaita, joissa voidaan kasvattaa taatelipalmuja ja harjoittaa maanviljelyä. Mauritanian rannikolla on myös laidunmaita ja karjatalous on siellä erityisen tärkeää.
Eteläinen kolmannes maasta kuuluu Sahelin alueeseen, jossa kasvaa lyhyttä ruohoa, piikkipensaita, yksittäisiä akaasiapuita ja morko-nimellä tunnettua hirssiä (Panicum turgidum), mutta Sahelin eteläosassa on myös aroa tai savannia, missä kasvaa apinanleipäpuita ja palmuja.
Eläimistöä on yleensä vähän, mutta Sahelissa tavataan aron eläimistöä eli antilooppeja, gaselleja, strutseja ja pahkasikoja.
Banc d’Arguinin kansallispuisto maan länsirannikolla on tärkeä lintujen talvehtimis- ja pesimäalue. Se on Unescon maailmanperintökohde.
Vuonna 1970 80 prosenttia väestöstä asui Mauritanian ainoalla viljelykelpoisella alueella, Chemamassa Senegaljoen tulvatasangolla, mutta vuosien 1969–1974 kuivuus pakotti asukkaat siirtymään kaupunkeihin. Senegaljoki on Mauritanian ainoa suuri joki (muut joet virtaavat vain tulva-aikaan) ja se muodostaa Senegalin vastaisen rajan.
Ilmasto
Mauritanian sääolot vaihtuvat vuodenaikojen mukaan, kun vallitseva tuulensuunta muuttuu. Talvisin Saharasta puhaltaa harmattan, jonka takia ilmasto on kuiva ja lämpötilavaihtelut suuria. Aavikolla sataa alle 100 mm vuodessa ja lämpötilavaihtelut päivän ja yön välillä ovat suuria (talvella yöllä 0°C, päivällä 38°C – kesällä yöllä 16°C ja päivällä jopa 49°C).
Kesäiset monsuunisateet tuovat kosteutta Mauritanian eteläosaan. Sahelissa sademäärä on noin 600 mm vuodessa ja tammikuun lämpötila on +24 astetta (toukokuussa +35°C). Kylmä Kanarianvirta viilentää rannikkoseutua, missä lämpötila on kautta vuoden +24 astetta sekä sademäärä pohjoisessa 100 mm ja etelässä 400 mm.
Senegaljoen laaksossa sadetta saadaan 400–600 mm.
Talous
thumb|right|300px|Mauritanian rautatien malmijuna Nouadhiboun asemalla Mauritanian bruttokansantuote vuonna 2015 oli 16,43 miljardia Yhdysvaltain dollaria. Taloutta hallitsevat maatalous ja luonnonvarat. Noin puolet maan väestöstä on edelleen riippuvaisia viljelystä tai karjataloudesta, vaikkakin 1900-luvun aikana toistuneet kuivuudet ovat ajaneet monet paimentolaiset kaupunkeihin. Pohjois-Mauritaniassa lähellä Zouératia on suuri rautakaivos, ja rauta kattaakin yli 40 prosenttia maan viennistä. Kaivokselta satamaan kulkee Mauritanian ainoa rautatie, jota liikennöi maailman pisin juna. Raudan lisäksi Mauritaniassa louhitaan esimerkiksi kultaa, kuparia, fosfaattia ja kipsiä. Mauritanian aluevedet ovat maailman rikkaimpia kalastusvesiä, mutta niitä uhkaa ulkomaalaisten harjoittama laiton kalastus.
Mauritanian tärkeimpiä viljelyskasveja ovat hirssi ja taatelit,joita täydentävät durra, palkokasvit, jamssi, maissi ja puuvilla. Jokilaaksoissa kasvatetaan myös riisiä ja vesimeloneita, ja riisin tuotantoa pyritään lisäämään keinokastelun avulla omavaraisuuden lisäämiseksi. 1800-luvun tärkeimmän vientituotteen arabikumin tuotanto on lähes kokonaan lakannut
Väestöjakauma
Ylivoimaisesti suurin kieli on hassaniyya (arabian murre, johon on sekoittunut berberikielen piirteitä). Sitä puhuvat valkoiset maurit ja haratinit. Fulania puhutaan rannikolla ja Sahelin alueella. Soninkea puhutaan Malin ja Senegalin rajoilla. Wolofia puhutaan laajasti, ja bambaraa maan kaakkoisosassa.
Mauritanian johto on pyrkinyt arabian kielen käytön edistämiseen työ-, hallinnon ja koulutuksen kielenä paikallisten kielten ja murteiden kustannuksella.
Kulttuuri
Mauritanialaisten kansallistunne liittyy voimakkaasti sunni-islamiin. Kolme lahkoa tai veljestöä on tärkeässä asemassa: tijaniya, qadriya ja hamaliya. Suurin niistä on oppineisuutta korostava quadriya, joka perustettiin 1200-luvulla Mesopotamiassa. Toiseksi suurin on tijaniya. Perinteisesti etelän maataviljelevät mustat afrikkalaiset ja pohjoisen paimentolaiset ovat pysyneet erossa toisistaan.
Yhdessä ruokaileminen on tärkeä sosiaalinen tapahtuma. Arabit syövät pääateriansa illalla, mustat afrikkalaiset lounasaikaan. Ateria syödään yhteisestä astiasta oikealla kädellä. Ruokavalion perustana ovat liha, hirssi, riisi, kala, perunat ja bataatit.
Mauritanian radio ja televisio ovat valtion omistuksessa, mutta vuonna 2010 hyväksyttiin laki, jonka mukaan yksityisten asemien perustaminen on laillista. Sen sijaan islamin opetuksia ei saa kyseenalaistaa. Maassa ilmestyy päivittäin ja viikoittain useita sekä yksityisiä että valtion omistamia sanomalehtiä sekä arabiaksi että ranskaksi.
Richard Bach
Richard Bach (s. 1936 ) on yhdysvaltalainen kirjailija. Hänen tunnetuin teoksensa on Lokki Joonatan (1970).
Bachin vanhemmat olivat Ronald Robert Bach ja Ruth Helen Bach (o.s. Shaw). Hän kävi korkeakoulua vain vuoden ja meni sen jälkeen ilmavoimiin. Hän toimi hävittäjälentäjänä 1956–1959 ja 1961–1964. Hän toimi myös siviililentäjänä, lennonopettajana ja vuosina 1961–1964 Flying Machine -lehden toimittajana. Hänen kirjoistaan useimmat liittyvät jollakin tavalla lentämiseen. Hän ryhtyi vapaaksi kirjailijaksi.
Bach sai kuusi lasta ensimmäisen vaimonsa kanssa ja erosi sitten jättäen perheensä, koska ei uskonut avioliittoon. Toisen kerran hän oli naimisissa näyttelijä Leslie Parrishin kanssa. Kolmas puoliso, Sabryna Nelson-Alexopoulos, oli yli 30 vuotta Bachia nuorempi.
Bach oli vakavassa lento-onnettomuudessa vuonna 2012. Toivuttuaan hän kirjoitti jatko-osat 1970-luvun menestysteoksiinsa Illuusio ja Lokki Joonatan.
Interaktiivinen palvelu
Interaktiivinen palvelu on järjestelmä, jossa katsoja antaa sisältöjen kulkuun vaikuttavia komentoja tai ohjeita. Perinteisesti interaktiivisuutta eli vuorovaikutteisuutta sisältääkseen järjestelmän tai sen osapalvelun sellaiseksi muuntuakseen ei välttämättä oleteta tuottavan välitöntä kaksisuuntaisuutta interaktiivisuutta käytetyltä välineeltä vaan on sitä myös jo teksti-TVn sisältöjä selattaessa. Toisaalta varsinaiseksi aktiiviseksi palveluksi käyttö muuttuu vasta, jos palvelulla pääsee vaikuttamaan esimerkiksi sen äänestyksiin muiden käyttäjien ohella.
Ornön kirkko
Ornön kirkko on Ornön saarella Haningen kunnassa Ruotsissa sijaitseva kirkkorakennus. Kirkko rakennettiin vuosina 1883-1886 arkkitehti Ludvig Hawermanin suunnitelmien mukaan ja se on kopio Jämtlandissa sijaitsevasta Gillhofin kirkosta. Tällä kirkolla on ollut kaksi edeltäjää saarella. Ensimmäinen kappeli rakennettiin luultavasti 1300-luvun lopussa ja vuonna 1652 rakennettiin suurempi kirkko, jonka venäläiset tuhosivat vuonna 1719. Vuonna 1771 rakennettiin hautakappeli kirkon luoteiskulmaan ja sen lisäksi asehuone. Kirkko paloi kokonaan vuonna 1881 ja nykyinen kirkko valmistui viisi vuotta palon jälkeen.
Pyhän Marian katolinen kirkko (Dayton)
Pyhän Marian katolinen kirkko on John B. Vermontin suunnittelema kirkkorakennus Daytonissa, Ohiossa. Sunnuntaisin on messut sekä englannin että espanjan kielellä
Aleijadinho
Antônio Francisco Lisboa eli Aleijadinho (1730/1738 – 18. marraskuuta 1814) oli brasilialainen kuvanveistäjä ja arkkitehti, jonka töiden joukosta erityisen tunnetuiksi ovat kohonneet Santuário de Bom Jesus de Matosinhos -basilikan "kaksitoista profeettaa" Congonhasissa. Hän sairasti lepraa.
William Sneckendahl
Matts William Sneckendahl (18. maaliskuuta 1819 – 16. maaliskuuta 1865 Kokkola) oli suomalainen kauppias ja raatimies, joka oli Tammikuun valiokunnan jäsen.
Sneckendahlin vanhemmat olivat kauppias Mathias Sneckendahl ja Brita Catharina Calamnius ja puoliso vuodesta Fredrika Lovisa Böckelman. Pariskunta sai seitsemän lasta. Sneckendahl oli kauppias Kokkolassa vuodesta 1846 ja raatimies vuodesta 1853. Hän oli porvarissäädyn valitsema jäsen Tammikuun valiokunnassa 1862, jossa hän edusti Kokkolaa, Torniota, Raahea ja Kemiä. Sneckendahl oli myös laivanvarustaja, joka harjoitti merkittävää vientikauppaa. Hän perusti vuonna 1846 Kokkolan ensimmäisen viinanpolttimon Pikiruukille.
Vatianjärvi
Vatianjärvi eli Vatiajärvi on Keski-Suomessa Laukaan Kuusan pohjoispuolella ja sen pohjoisostaan hieman Äänekosken puolella sijaitseva järvi.
Maantietoa
Järven pinta-ala on 626 hehtaaria eli 6,3 neliökilometriä, se on 10,2 kilometriä pitkä ja 1,9 kilometriä leveä. Järvi on leveimmillään Itäselän kohdalta, mutta järvellä on kapeikkoina esimerkiksi Torikkasalmi ja Mörkösaaren salmi. Järven lähiympäristön korkeimmat mäet sijaitsevat Kuusan rannoilla. Niitä ovat Oitinmäki ja Hiidenvuori, jotka ovat osa laajempaa Lähdekorvenmäen ylänköä. Ylängön korkeimmat huiput kohoavat 110 metriä järven yläpuolelle. Järven koillisrannassa kulkee Vatian kylän kautta harjujakso, joka seuraa järven rantaviivaa Pedonmäkenä ja Kapeenharjuna ja ylittää järven pohjoispään sen länsipuolelle Luijanharjuna. Järvellä on kuusi saarta, joiden pinta-ala on yhteensä 1,85 hehtaaria. Saarista Sammalissaari on yli hehtaarin suuruinen, Heinäsaari ja Mörkösaari ovat yli aarin ja loput kolme ovat alle aarin kokoisia saaria. Pikkusaaret sijaitsevat tiiviisti Heinä- ja Mörkösaaren ympärillä. Järvi on luodattu ja siitä on julkaistu syvyyskartat. Järven tilavuus on 22,95 miljoonaa kuutiometriä eli 0,0230 kuutiokilometriä. Sen keskisyvyys on 3,7 metriä ja suurin syvyys on 25,6 metriä. Kapeenkosken alla on yli 10 metriä syvä kohta. Toinen syvänne sijaitsee Peurunkajoen suun edustalla Itäselällä, missä sijaitsee myös järven syvin kohta. Kuusaankosken yläpuolella on 1,8 kilometriä pitkä luusua, joka on pikemminkin virtaava lahti. Sen lahdensuussa sijaitsee järven kolmas syvänne, jossa 22 metriä syvää.
Järven rantaviivan pituus on 28,5 kilometriä, josta saarten rantaviivan yhteispituus on 1,1 kilometriä. Rannat ovat peltomaata, joita metsäsaarekkeet rikkovat. Järven luusuan ympärillä sijaitsee Kuusa, Itäselän yläpuolella ovat itärannalla Peurankylä ja länsirannalla Anttospohja, ja järven yläpäässä sijaitsevat Vatia ja Kapeenkylä. Järven muu asutus on haja-asutusta, joka on harvaa, ja vapaa-ajan asuntoja on yli 30. Järven itärantaa seuraa seututie 642, mutta se erkanee rannasta Vatiassa ja yhtyy kantatiehen 69 Kaura-ahossa. Järven länsirantaa ei seuraa yhtään tietä. Anttospohjaan tule yhdystie 16755, joka haarautuu yhdystieltä 16754. Samasta yhdystiestä haarautuu Moisionkylän läpi kulkeva, ja sen jälkeen rantoja Kuusaan asti seuraava, yhdystie 16756.
Natura-alueet
Järven alueella on joitakin Natura 2000-hankkeeseen kuuluvia Vatianjarven–Saraaveden alueen suojelualueita (FI0900104, 394 hehtaaria). Alueet sijaitsevat Vatianjärven rannoilla tai lähellä sen rantoja, ja ne ovat arvokkaita harjuja, kallioita, lehtoja ja rantaluhtia. Vatianjärven pohjoisosassa on noin 1,5 kilometriä pitkä koskireitti, johon kuuluvat vuolasvirtaiset Luijankoski ja Kapeenkoski. Vatianjärven ja Saraaveden välissä oleva Kuusaankoski on Keski-Suomen suurimpia koskia. Kosken rannalla on lehtoa, Kuusaan kylämiljöötä ja valtakunnalliseen harjujensuojeluohjelmaan sisältyvä Oitinmäki, joka on geomorfologialtaan hyvin erikoinen 72,5 metriä korkea muodostuma. Lisäksi kohteeseen kuuluvat Luijankosken-Kapeenkosken tuntumassa olevat kapealakiset Luijanharju ja Kapeenharju sekä Vatianjärven itäpuolinen louhikkoinen harju Kattamäki.
Rok-lintu
pienoiskuva|Rok-lintu kantamassa norsua. Charles Maurice Detmoldin kuvitusta Tuhannen ja yhden yön tarinoihin vuodelta 1924. pienoiskuva|Rok-linnun muna. Ranskalaista kuvitusta [[Sindbad Merenkulkijan tarinoihin.]] Rok-lintu (arabiaksi رخ rukhkh, persian sanasta رخ rukh) on keskiaikaisten arabialaisten legendojen jättiläislintu. Rokin kerrotaan olevan kuolematon ja niin suuri, että se pystyy kantamaan norsuja ja muita suuria eläimiä. Tarinoissa sanotaan, että kun rok lentää ylitse, taivaat pimenevät ja siipien lyönneistä syntyvät hurjana riehuvat tuulet.
Vatianjärvi
Vedenlaatu
Vatianjärven vedenväri on ruskeaa, se on humuspitoista ja järvi on lievästi rehevöitynyt. Järven ekologinen tila on aikaisemmin ollut heikompi, mutta se on ollut toipumaan päin viime vuosina.
Rok-lintu
Useimmiten on esitetty, että Rok-linnun legenda on alkujaan viitanut Madagaskarilla esiintyneisiin norsulintuihin. Norsulinnut olivat suuria strutsimaisia lintuja, jotka kuolivat kuitenkin sukupuuttoon 1300-lukuun mennessä. Varhaiset arabimerenkävijät ovat siis kuitenkin voineet nähdä eläviäkin norsulintuja merimatkoillaan. Arabialaiseen kansanperinteeseen taru siirtyi ehkä heidän mukanaan, mutta tarinaan alettiin pian liittää myös hyvin erikoisia myyttisiä yksityiskohtia ja samalla rok muuttui oikeasta eläimestä puhtaasti tarunomaiseksi hahmoksi. Alkuperästä on esitetty kuitenkin myös muita versioita. Rokin kaltaisia mutta erinimisiä jättiläislintuja on Aasian tarustossa useita. Rok muistuttaa esimerkiksi persialaista Simurgh-lintua, ja jotkut ovat siksi esittäneet rokilla olevan persialaisen taustan. Linnun on myös arveltu saattaneen olla alkujaan kiinalainen P’eng-tarulintu.
Arabikirjailijat kirjoittivat esimerkiksi kuinka rok pystyy lentämään norsu kynsissään, kuinka sen siivissä oli 10 000 valtavaa sulkaa. Sen munien väitettiin olevan vuoren kokoisia. Mainitaan myös, että rokin siivet olivat 18 900 metriä pitkät, ja että lintu elää Kiinan lähellä sijaitsevilla syrjäisillä saarilla. Ibn Battuta kirjoitti 1300-luvulla, että rokilla kerrottiin olevan tapana hyökkäillä laivojen kimppuun.
Vatianjärvi
Vesistösuhteet
Muut lähialueen vesistöt sisältyvät Vatianjärven alueeseen, jolla on muutama oma valuma-alue. Rajajoen valuma-alue (14.336) sijaitsee Kangaslammen eteläpuolella ja sen pääuoma on Rajajoki, joka alkaa Kaipionlammesta (10 ha). Lammen yläjuoksulla sijaitsevat pienet Mäki-Kaipio (4 ha), Keljärvi (2 ha) ja Haukkalampi (1 ha). Ruotalammen (3 ha) laskuoja yhtyy Rajajokeen näitä alempana. Tämän valuma-alueen eteläpuolella sijaitsee Sikapuron valuma-alue (14.335). Sen pääuoma Sikapuro alkaa Valkeisesta (57 ha) ja johon laskee Mustinmäen suunnalta puro, jonka valuma-alueella sijaitsevat Iso-Musti (3 ha) ja Keski-Musti, joilla on laskuoja järveen, ja Vähä-Musti (2 ha), jolla ei ole kartassa laskuojaa. Ojan lähdejärvi on Myllylampi, joka sijaitsee muita ylempänä. Suolamminmäen takana sijaitsevat pohjoinen (3 ha) ja eteläinen Suolampi (4 ha), mutta ne ovat ilman laskuojia. Pieni Peipposenmeri (2 ha) on peltojen ympäröimä lampi, joka yhtyy Sikopuroon edellisisä alempana. Tämän valuma-alueen eteläpuolella sijaitsee Suppaanpuron valuma-alue (14.334), jonka laskuoja tuo Keskisen (20 ha) ja Koiralammen (3 ha) vedet Onnelanlahteen. Vastarantaan Kotilanlahteen laskee Peuranjoki, joka on Haapajoen valuma-alueen (14.337) pääuoma. Tosin Peuranjoki alkaa Haapajärvestä (37 ha) Haapajokena. Haapajärven valuma-alueella sijaitsevat Valkealampi (2 ha), jolla ei ole laskuojaa, ja Vääräjärvi (2 ha), joka laskee Haapajärveen Runninpuroa myöten. Haapajokeen yhtyy Sirkkaharjun takaa alkava johto-oja, jonka valuma-alueella ovat Juntunen (2 ha), Kärnäslampi (2 ha), Härkälampi, Pankkolampi (2 ha) ja Mäyrälampi (2 ha). Kantatien vierestä alkaa Iso Sirkkalammen (11 ha) ja Pieni Sirkkalammen (3 ha) yhteinen laskuoja, joka yhtyy Haapajokeen sen alkumetreillä. Vatianjärven alueen suurin valuma-alue on Peurungan valuma-alue (14.333), jonka pääjärvi on Peurunka (694 ha) ja pääuoma on Peurunkajoki. Näiden valuma-alueella sijaitsee yli 20 järveä, joista Vatianjärven lähellä ovat esimerkiksi Alanen (27 ha), Myyränjärvi (22 ha) ja kauempana Iso-Pitkä (27 ha) ja Pieni-Pitkä (14 ha).
Vatianjärvi laskee Kuusaankoskessa Saraaveteen, jossa pudotusta tulee lyhyellä 450 metrin matkalla 4,3 metriä.
Rok-lintu
Varhaisimpien mainintojen ajoittaminen voi olla hyvin epäselvää, mutta mahdollisesti se mainitaan jo esimerkiksi Buzurg bin Shahriyarin teoksessa Ajaib al-Hind 900-luvulta. Rukh-nimeä linnusta käytettiin säilyneissä arabialaisissa lähteissä ensimmäisen kerran noin vuonna 1169. Ehkä kuuluisimmin se liitettiin Sindbad Merenkulkijan tarinaan teoksessa Tuhat ja yksi yötä. Sindbad kohtaa rokin kahdesti. Tarinasta tuli hyvin luettu ja Sindbad Merenkulkijan tarinan kautta rok siirtyi myös länsimaiseen tietoisuuteen.
Venetsialainen löytöretkeilijä Marco Polo kertoi matkakertomuksessaan, että Kublai-kaanille oli tuotu rokin höyhen Madagaskarin seuduilta. Näiden höyhenten on sittemmin arveltu olevan sulkaa muistuttavia raffiapalmun lehviä. Polon mukaan rok näytti suurelta kotkalta ja ilmestyi tiettyyn aikaan vuodesta. Linnulla oli Polon mukaan tapana saalistaa norsuja poimimalla ne ilmaan ja pudottamalla ne maahan.
Saksan Itä-Afrikka
Saksan Itä-Afrikka oli Saksan keisarikunnan siirtomaa Itä-Afrikassa. Se käsitti nykyisten Burundin ja Ruandan sekä Tansanian mantereenpuoleisen osan alueet. Saksa valloitti siirtomaan 1880-luvulla ja menetti ne ensimmäisessä maailmansodassa Britannialle ja Belgialle. Sodan päätyttyä siirtomaa luovutettiin Kansainliiton haltuun. Siirtomaan pinta-ala oli 994 996 neliökilometriä. Vuonna 1913 sen asukasluku oli noin 7,7 miljoonaa.
Historia
pienois|vasen|pysty|Saksan Itä-Afrikka. Brockhaus atlas (1894). Siirtomaan vaiheet alkavat seikkailija Carl Petersin perustamasta Saksan kolonisointiseurasta. Peters solmi sopimuksia Sansibarista käsin mantereen päälliköiden kanssa. 3. maaliskuuta 1885 Saksan hallitus ilmoitti, että se oli myöntänyt Petersin yhtiölle keisarillisen peruskirjan, jolla hän saattoi perustaa protektoraatin Itä-Afrikkaan. Peters keräsi retkikunnan ja purjehti rannikkoa etelään Rufijijoelle ja pohjoiseen Witumaahan lähelle Lamua.
Sansibarin sulttaani piti itseään mantereenkin hallitsijana ja protestoi, jolloin Saksa lähetti paikalle viisi sotalaivaa. Tuloksena britit ja saksalaiset solmivat sopimuksen mannermaan jakamisesta keskenään etupiireihin. Saksalaiset ottivat pian hallintaansa Bagamoyon, Dar es Salaamin ja Kilwan. Vuonna 1888 rannikon arabit kapinoivat Abushiri ibn Salim al-Harthin johdolla, mutta Britannia ja Saksa saartoivat arabit ja kukistivat kapinan. Vuonna 1890 Lontoossa solmittiin Helgoland–Sansibar-sopimus, jolla Helgoland annettiin Saksan haltuun, ja Saksa luovutti Witumaan sekä osan Itä-Afrikkaa briteille rautatien rakennusta varten. Vuosina 1891–1894 hehet vastustivat päällikkö Mkwawan johdolla valloittajia, mutta sissisodan jälkeen Mkwawa saarrettiin ja hän teki itsemurhan.
Puuvillankasvatukseen pakotetut paikalliset nousivat maji maji -kapinaan, jonka kuvernööri Gustav Adolf von Götzen kukisti 1905. Siirtomaahallinnon korruptiosta ja raaoista toimintatavoista syntyi Euroopassa skandaali, ja vuonna 1907 Saksan valtakunnankansleri Bernhard von Bülow nimitti Bernhard Dernburgin uudistamaan siirtomaahallintoa, josta tuli mallikelpoisen tehokas. Paikallispoliisin lisäksi siirtomaassa oli 1. tammikuuta 1914 Schutztruppen sotilaista vain 110 saksalaista upseeria (joukossa 42 lääkäriä), 126 aliupseeria ja 2 472 paikallista sotilasta.
Ensimmäisen maailmansodan jälkeen Saksan siirtomaat jaettiin Kansainliiton mandaattialueina voittajavaltioille, jotka olivat pääosin miehittäneet ne jo sodan aikana. Saksan Itä-Afrikka pilkottiin kahtia. Ruanda-Urundin alue annettiin Belgialle, joka oli vallannut sen jo 1916. Saksan Itä-Afrikan pääosasta muodostettiin Tanganjika-niminen Britannian hallitsema alue.
Sheezus
Sheezus on laulaja-lauluntekijä Lily Allenin kolmas studioalbumi, joka julkaistiin 2 toukokuuta 2014.
Badding
Badding voi viitata seuraaviin:
MCR
MCR voi tarkoittaa seuraavia asioita:
Kristina Tonteri-Young
Kristina Tonteri-Young on suomalais-uusiseelantilainen näyttelijä ja entinen balettitanssija.
Varhainen elämä ja ura
Tonteri-Young syntyi Suomessa suomalais-kiinalaiseen perheeseen ja puhuu sujuvasti englantia ja suomea. Perhe muutti New Yorkiin, kun Tonteri-Young oli 6-vuotias. Vuodesta 2009 vuoteen 2012 hän opiskeli balettia Moskovassa, jossa oppi venäjää. Moskovassa Tonteri-Young esiintyi Bolshoi-teatterin La fille mal gardéessa sekä Kremlin baletin Prinsessa Ruususessa ja Le Corsairessa. 16-vuotiaana hän aloitti näyttelemisen osallistuen Shakespeare-kesäkursseihin RADAssa. Hän osallistui Guildhall School of Music and Drama -kouluun vuosina 2016–2019 ja valmistui taiteiden kandidaatiksi.
Tonteri-Youngin ensimmäinen rooli oli Netflixin sarja Warrior Nun, jossa hän näytteli sisar Beatricea. Hän on sittemmin esiintynyt muutamissa elokuvissa, mukaan lukien Netflixin Outside the Wire.
Mya Diamond
thumb|Mya Diamond Mya Diamond (s. 11. huhtikuuta 1981) on unkarilainen pornonäyttelijä ja malli. Hän aloitti uransa muutettuaan Budapestiin vuonna 2003.
Mya Diamond on esiintynyt muun muassa useissa Private Media Group -yhtiön elokuvissa kuten Porn Wars (2006).
Keskeneräinen sinfonia (albumi)
Keskeneräinen sinfonia on Leevi and the Leavingsin vuonna 2004 julkaistu tuplakokoelma-albumi, joka jäi samalla yhtyeen viimeiseksi julkaisuksi. Tuplalevyllä on myös dvd-osio sekä mukana on yksi ennenjulkaisematon kappale vuodelta 1980, ”Haloo!”.
Pikku-Kylkiäinen
Pikku-Kylkiäinen on Etelä-Pohjanmaalla Soinissa Mäkelänkylän lähellä sijaitseva lampi.
Maantietoa
Lammen pinta-ala on 2,0 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Lammen vedenpinnan korkeus on 189,7 metriä mpy.